Tänään haen kyytiin entisen pankkiryöstäjän.
Betz on syntynyt Etiopiassa. Ruotsiin muutettuaan -
hän koki itsensä täysin ulkopuoliseksi ja ajautui vakavaan rikollisuuteen.
Tässä ohjelmassa pääset matkalle ihmisten elämään.
Vien vieraamme ajelulle jännittävällä autolla.
Mikä on ollut hänen elämänsä käännekohta?
Olen Per Åkvist, ja katsot Etupenkillä-ohjelmaa.
ETUPENKILLÄ
Betz? - Kyllä. Minulla on aina nälkä ja eväät mukana. Onpa hieno auto!
Mahtavaa saada sinut Etupenkille. - Kiitos kutsusta.
Mennään ajelulle ja poiketaan jossain kahville. - Se sopii.
Tämä on Mercury Cougar vm 1970.
Se on cabriolet, jossa on pehmeä kangaskatto.
Moottori on 351, 5,7-litrainen. Virkeitä hevosvoimia on 275.
Automaattinen vaihdelaatikko on 3-vaihteinen FMX.
Tämä malli on Mercuryn vastaus Mustangiin.
Mustangista lanseerattiin tuolloin paljon upeammin varusteltu malli.
Tämä on tyypillinen 1970-luvun alun auto.
Valonheittimien päällä on kääntyvät luukut, ja väri on kullanruskea.
ETUPENKILLÄ
Pakomme Etiopiasta oli minulle ikimuistoista aikaa.
Olin silloin pikkupoika.
Minkä ikäinen olit? - Noin nelivuotias.
Äitini on palava uskova ja rakastaa Jeesusta.
Hän tunsi kehotusta, että meidän tuli paeta Etiopiasta Sudaniin.
Olimme paikassa, jossa monia ihmisiä murhattiin, siepattiin ja lynkattiin.
Ensi kertaa tunsin pelkoa. Se valtasi koko olemukseni.
Kuin tyhjästä ilmestyi 5―6 metriä korkea enkeli.
Enkeli katsoi suoraan minuun. Äiti ei nähnyt enkeliä, vain minä.
Katsoin häntä, ja hän sanoi: "Betz, älä pelkää, minä olen sinun kanssasi."
Samassa rintaani ahdistanut raskas pimeys hellitti.
Se yksinkertaisesti katosi.
Muutaman vuoden päästä muutimme Ruotsiin aloittamaan uutta elämää.
Järkytyin totaalisesti saamastani vastaanotosta.
Ruotsissa oli siihen aikaan paljon rasismia, niin kuin on edelleenkin.
Se oli avointa ja näkyvää. Oli hakaristejä ja seinäkirjoituksia:
Painukaa kotiinne! Mutakuonot! Saastat!
En tajunnut, miksi he vihasivat erilaisuuttani ja tummaa ihoani.
Olimme ainoa tummaihoinen perhe lähiössämme.
Koulussa minulle huudeltiin ilkeyksiä.
He kävivät kimppuuni, löivät, ivasivat. Olin yksin 4―5 ihmistä vastaan.
En koskaan unohda sitä. Lähdin olohuoneesta kylppäriin katsomaan -
vapisevia, verisiä kasvojani, murtunutta nenää, haavaa otsalla.
Lupasin itselleni, ettei kukaan saa haavoittaa eikä vahingoittaa minua.
Tein sen päätöksen.
Vähän aiemmin eräs skini oli hakannut kaverini hengiltä.
Pari viikkoa sen jälkeen näimme yhden pahoinpitelyyn osallistuneista pojista.
Raivostuin ja hakkasin ja talloin häntä.
En tuntenut pienintäkään katumusta.
En tuntenut mitään myötätuntoa tuota poikaa kohtaan.
Halusin maksaa samalla mitalla takaisin. - Se oli vain kosto? - Aivan.
Lopulta poika joutui sairaalaan ja kuulin hänen halvaantuneen.
En tuntenut yhtään myötätuntoa. Harmittelin vain, ettei hän kuollut.
Niin hukassa olin 13-vuotiaana.
Ajan kuluessa mietin yhä enemmän, miten pääsisin ulos vihakuplasta.
Ehkä rahasta olisi apua? Aloin miettiä, mistä saisin rahaa.
Tajusin varhain, että rahaa oli pankeissa -
ja rahaa kuljetettiin paikasta toiseen mustissa laatikoissa.
Tein ensimmäisen törkeän ryöstön 16-vuotiaana. Se oli tuplaryöstö.
Parin kuukauden päästä tein ekan kuljetusryöstön ja taas pankkiryöstön.
Nautin ryöstöjen suunnittelusta. Olin arvokas, ja minulla oli tavoite.
Ryöstön jälkeen ei silti koskaan ollut hyvä olla. Näin jatkui 4―6 vuotta.
Kun olin 21-vuotias, kupla särkyi.
Olin pidätettynä 12 törkeästä ryöstöstä ja sain tuomion kahdesta niistä.
Koin ensi kertaa samaa pelkoa ja painetta kuin nelivuotiaana.
Istuin sellissä yksin, alistuneena ja synkkänä odottamassa tuomiotani.
Olin ollut tutkintavankeudessa jo reilun vuoden. Mistä saisin apua?
Niinpä rukoilin eräänä iltana sellissä:
Jumala, jos olet olemassa, ole kiltti ja anna sen enkelin taas ilmestyä! - Vau!
Pam! Rukous oli vielä kesken, kun enkeli jo liiteli ylitseni.
Pelästyin suunnattomasti. -Tunnistit enkelin lapsuudestasi? - Sama enkeli.
Enkeli liiteli yläpuolellani ja katsoi minua tiukasti silmiin.
Enkeli sanoi: "Betz, älä pelkää, minä olen kanssasi."
Tunsin, miten aivan kuin suuri taakka nostettiin sydämeltäni -
ja olin aivan levollinen. Minun ei tarvinnut pelätä mitään.
Seuraavana päivänä asianajaja soitti. Olin saanut 7 vuoden tuomion.
Sanoin: Okei. Hieno juttu!
21-vuotiaana 7 vuodeksi vankilaan. Ei mikään helppo nakki.
Mutta enkeli sanat "Älä pelkää, olen kanssasi" antoivat minulle toivoa.
Se toivo kantoi minut vankeusrangaistuksen läpi.
Rauhani ei kuitenkaan kestänyt kauan.
Hitsauduin kiinni yhä vakavampaan rikollisuuteen.
Sitten tuli käännekohta, kun istuin turvavankilan sellissä.
Olin niin väsynyt elämääni. Mietin mennyttä elämääni.
Mitä olen saanut aikaan teoillani? Kaikilla miljoonilla kruunuilla?
Talot ja autot ja muut eivät merkinneet minulle mitään.
Ne eivät olleet antaneet rauhaa, tyhjiö sisälläni vain kasvoi.
Menin polvilleni ja sanoin: Jumala, jos olet olemassa, -
ota pois taakkani ja pimeys, joka salpaa henkeni ja hukuttaa minut.
Muutamassa minuutissa selli muuttuu ja lämpenee ja kuulen äänen:
"Minusta löydät kaiken, mitä etsit elämältä.
Rakastan sinua ja annan sinulle anteeksi."
Anteeksianto mursi sydämeni, ja murruin ja itkin ensi kertaa siellä.
Muutama viikko vapautumiseni jälkeen otin Jeesuksen vastaan.
Muutamaa kuukautta myöhemmin tutustuin Sebastian Staksetiin.
Silloin pääsin uskonelämän alkuun.
Vaellukseni ei ole ollut aina helppoa, niin kuin monet luulevat sen olevan.
Se on ollut vuoristorataa, koska en päästänyt Jeesusta täysin elämääni.
Sitten polvistuin ja sanoin: Annan sinulle kaiken.
Silloin sain elämääni täydellisen rauhan, rakkauden, toivon ja ilon.
En olisi ikinä uskonut, että voisin saada ne pysyvästi elämääni.
Jumala antoi mieleeni listan ihmisistä.
Olin vahingoittanut heitä ja minun tuli pyytää heiltä anteeksi.
Yksi heistä oli poika, joka halvaantui, kun vahingoitin häntä teini-iässä.
Sain pyytää häneltä anteeksi, ja hän antoi anteeksi.
Se avasi sisimmästäni lukon, jonka tämä tapaus oli synnyttänyt.
Anteeksianto on vahva avain.
Sitä käyttämällä voimme vaeltaa rauhassa ja vapaudessa.
KOLME VIIMEISTÄ KYSYMYSTÄ
Nyt istumme kuntosalilla, työpaikallasi. - Kyllä, tämä on työpaikkani.
Täällä autat ja nostat ihmisiä?
Hion ja murran ja rakennan ihmisiä.
Sekä ulkoisesti että sisäisesti? - Sekä että.
Jos voisit palata nuoruuteesi, kun olit vielä jokseenkin turmeltumaton, -
minkä neuvon antaisit itsellesi tulevaisuutta ajatellen?
Antaisin itselleni kaksikin neuvoa.
Älä päästä sydäntäsi kovettumaan ja uskalla elää totuudessa.
Silloinkin kun olit pimeydessä, ympärilläsi oli ihmisiä, -
jotka välittivät ja rakastivat sinua. Mikä on neuvosi heille?
Suoraan sanoen neuvoisin:
Osoita että välität. Kysy rohkeasti, mitä hänelle oikeasti kuuluu.
Älä kysy vain pinnallisesti, vaan mene askelta syvemmälle.
Uskaltaudu sisälle? - Juuri niin.
Mene pidemmälle ja syvemmälle tuon ihmisen kanssa.
Ojenna hänelle auttava kätesi.
Älä odota, että hän tarttuu siihen, vaan tartu hänen käteensä. - Valtavaa.
Ehkä joku katsoja nyt kokee, että pystyy samastumaan tarinaasi.
Pyydän, että katsot tuohon kameraan. - Okei.
Mitä annat neuvoksi tälle ihmiselle?
Hei, sinä joka katsot tätä, veli tai sisar!
Ei ole mitään Jumalan rakkauden veroista.
Jumala rakastaa sinua. Hänellä on suunnitelma elämääsi varten.
Toivottomia tapauksia ei olekaan.
Uskalla nostaa katseesi. Jumala rakastaa sinua ja tahtoo sinulle hyvää.
Missä pimeydessä nyt lienetkään, Hän tahtoo nostaa sinut sieltä, -
antaa sinulle uuden elämän ja eheyttää sinut kipeistä kokemuksista.
Hän antaa tulevaisuuden ja toivon.
Jos haluat Jeesuksen yhteyteen ja Hänet elämäsi Herraksi, -
niin että Hän voi nostaa sinut pimeydestäsi ja kurjuudestasi, -
sulje silmäsi, laita kätesi sydämellesi ja rukoile lyhyesti:
Kiitos, Jeesus, että rakastat minua ja kuolit ristillä puolestani.
Haluan tänään ottaa Sinut vastaan. Tule asumaan sydämeeni.
Tästä lähtien olen Sinun ja Sinä olet minun. Haluan elää yhteydessäsi.
Kiitos, että annat kaikki syntini anteeksi ja kuolit puolestani ristillä.
Uskon, että olet Poika, jonka Jumala lähetti pelastamaan minua.
Jeesuksen nimessä, aamen.
Jos rukoilet tämän pienen rukouksen, elämässäsi alkaa uusi aika.
On tärkeää oppia tuntemaan Jumala.
Jos sinulla ei ole Raamattua, annan sen sinulle (ruotsiksi).
Mene osoitteeseen HIMLENTV7.SE/JESUS
Ensi viikolla taas uusi, jännittävä vieras. Pysy kuulolla!
Voit tukea tämän ohjelman käännöstyötä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 8507 VASTAANOTTAJA: RISTIN TUKI RY
Suomennos: Aune Björkström